A GYAKORLATI TER MÉbZET VÉDELEM MEGINDÍTÁSA MAGYARORSZÁGON. 33 



és sürgőssé teszi: t. i. a földbirtokretbrm, egyúttal kedvező előfeltételeket 

 is szolgáltat annak megvalósitásához. A megalkotandó természeti emlékek 

 java része ugyanis nagybirtokok alkatrészét képezi, tehát mellőzhető 

 a kisbirtokok sokszor végtelenül hosszadalmas, drága és gyaki-an rossz 

 hatást keltő kisajátítása. A nagybirtokok tulajdonosai ezzel szemben több 

 megértést tanusitanak éppen ilyen kérdésekkel szemben s a kirovandó 

 egyszeri vagyonadó fejében tán legszívesebben válnak meg éppen ezektől 

 a területektől. 



Meg kell említenem még azt a szempontot is, hogy egyes nagyobb 

 kiterjedésű puszták — pl. a Hortobágy — átalakulásával nemcsak azok 

 jellegzetes állat- és növényvilága, hanem azok jellegzetes embertípusai, 

 speciálisan magyar ösfoglalkozási ágak és jellemző háziállatfajok — 

 magyar pusztai marha, mokányló, szalontai sertés, racka birka is elfognak 

 tűnni. A csikós, gulyás, juhász a maga ősi mivoltában csak az ősi állapotban 

 maradó pusztán tud fönmaradríi s igy a természeti emlékekkel kapcsolatosan, 

 ott ahol lehetséges, egyúttal ethnographiai emlékeket is kell létesíteni. 



A természeti és ethnographiai emlékek létesítése azonban csak az 

 első fontos lépés, amelynek csak abban az esetben lehet meg a kívánatos 

 eredménye, ha egyidejűleg gondoskodás történik ezek állandó fönmara- 

 dásáról. Reménykedünk annak a kornak az eljövetelében, amikor magyar 

 hazánknak módjában lesz tisztára csak eszmei célokért is nagy áldozatokat hozni, 

 de jelenleg a természeti emlékeket — főleg a nagyobbakat — csakis ugy 

 vélem föntarthatóknak, ha azokat tulajdonképpeni céljuk érintése nélkül köz- 

 szükségleti cikkek termelésére is berendezzük, vagy más módon, pl. tenyész- 

 állatok nevelése által hasznosítjuk. Ha létesítendő természeti emlékeinket, 

 hogy ugy mondjam, nemcsak parádénak tartjuk, hanem belekapcsoljuk 

 azokat az életbe, akkor azok fönmaradását biztosítottnak tekinthetjük, 

 tehát teljes bizalommal foghatunk hozzá azok létesítéséhez. 



Minthogy jelenleg még számos természeti emlékeket alkotó terület 

 egyszerűen csak az őrzés megszervezésével is fentartható mai állapotában, 

 azért a természetvédelmet egyelőre csak a leginkább veszélyeztetett 

 területeken kellene sürgősen megszervezni. A többire nézve egyelőre 

 elegendő, azonban föltétlenül szükséges volna az a kormányintézkedés, 

 hogy mindennemű talajjavitási munkálat terve a ministeriumhan esetleg 

 létesítendő Természetrédelmi Osztálynak és az Ornithologiai Központnak is 

 véleményadás céljából bemutatandó. Ne történhessék meg az az eset, hogy 

 hozzánemértés miatt esetleg értékes természeti emlékek elpusztuljanak. 



Az általános rész letárgyalása után most már áttérhetek a részletekre, 

 nevezetesen azoknak a terűleteknek a fölsorolására, melyek természeti 

 emlékként kezelendők, úgyszintén azoknak a berendezéseknek vázlatos 

 ismertetésére, melyek segélyével azok egyrészt jövedelmezőkké tehetők, 

 másrészt pedig a pusztulástól megóvhatok. 



AquUa 3 



